projecte-aina/catalan_government_crawling huggingface dataset:
Institucions participants: Col·legi d'Advocats i Advocades de Tortosa,
Nom del títol: Màster universitari en Advocacia per la Universitat Rovira i Virgili
Donar a conèixer a l'estudiantat les seves obligacions administratives i fiscals; les diferents formes d'organització i gestió del despatx professional, i les normes deontològiques.
Proporcionar a les futures persones titulades les tècniques oratòries, escrites i d'actuació professional que permetin afrontar, amb més possibilitats d'èxit, les diverses compareixences i actuacions que hauran de realitzar davant dels tribunals.
Aquest aprenentatge es complementa amb l'agilitat en la utilització de recursos materials i de les fonts jurisprudencials necessaris per fonamentar i preparar tant els seus escrits jurídics com la defensa dels seus clients.
Aprofundir en l'estudi, de manera pràctica, dels procediments i les institucions jurídiques de totes les branques del dret a través de la resolució de problemes pràctics, utilitzant expedients reals i plantejant supòsits fàctics.
Aquest màster proporciona la formació teòrica i pràctica que exigeix el Reial decret 775/2011 sobre l'accés a la professió d'advocat, necessària per preparar la prova d'avaluació final acreditativa de capacitació professional que cal superar per obtenir el títol professional d'advocat o advocada.
Advocat/ada (un cop superada la prova d'avaluació final acreditativa)
Nom del títol: Màster universitari en Anàlisi i Gestió del Patrimoni Artístic per la Universitat Autònoma de Barcelona
Proporcionar a l'estudiantat els coneixements teòrics i metodològics necessaris per analitzar el patrimoni artístic amb la finalitat d'aprofundir en la seva comprensió i de contribuir, així, a la seva revisió, donant lloc a recerques de tipus interdisciplinari i d'un nivell temàtic, i d'exigència, equiparable als de les línies de recerca actuals més destacades en història de l'art.
En els darrers anys han adquirit un gran protagonisme les professions i les habilitats vinculades a la gestió i la interpretació del patrimoni artístic i la creació artística.
Tant la política cultural, vehiculada en gran part a través de les institucions públiques, com el mercat i la inversió privada en el sector dels béns culturals i la divulgació cultural, alimenten una demanda creixent de professionals amb coneixements especialitzats d'història de l'art, sostinguts per una bona base humanística.
Nom del títol: Màster universitari en Recerca en Didàctica de la Llengua i la Literatura per la Universitat de Barcelona
Proporcionar a l'estudiantat els conceptes fonamentals i les metodologies de recerca bàsiques en didàctica de la llengua i la literatura perquè pugui desenvolupar projectes de recerca en aquesta àrea i transferir-ne els resultats a la pràctica educativa, de manera que pugui actuar com a impulsor de les millores necessàries en els processos d'ensenyament i aprenentatge de les llengües i de la literatura en els diferents nivells educatius.
Per afrontar els reptes de millora del sistema educatiu pel que fa als coneixements de l'estudiantat en les àrees lingüístiques i el creixent multilingüisme de les nostres societats, es requereixen actuacions en diferents nivells: formació del professorat, adequació de currículums, elaboració de materials, interrelació entre les diferents institucions socioeducatives implicades; recerca, etc.
En aquest context, les persones titulades podran aportar solucions en l'últim dels nivells esmentats: el de la formació d'investigadors/es qualificats que puguin proposar solucions a les demandes del sistema educatiu i productiu.
Nom del títol: Màster universitari en Estudis Humanístics i Socials per la Universitat Abat Oliba CEU
Aquest màster s'insereix en una llarga tradició humanística i ha estat configurat com un estudi d'iniciació a la investigació, de manera que constitueixi el període formatiu precedent a aquesta.
La seva finalitat és proporcionar una formació avançada de tipus multidisciplinari, orientada a promoure la iniciació de la persona titulada en tasques de recerca en l'àmbit de les humanitats i les ciències socials.
Facultat de Comunicació, Educació i Humanitats
Notes de tall de secundària: 7,700
Nom del títol: Màster universitari en Formació del Professorat d'Educació Secundària Obligatòria i Batxillerat, Formació Professional i Ensenyaments d'Idiomes per la Universitat de Vic - Universitat Central de Catalunya
Especialitats: Educació física / Anglès / Llengua i literatura catalana/castellana / Orientació educativa / Dibuix / Música
Proporcionar als titulats i a les titulades la formació pedagògica i didàctica necessària per exercir la docència en l'educació secundària obligatòria, el batxillerat, la formació professional i els ensenyaments d'idiomes.
Aquest màster és un requisit imprescindible per exercir la docència en l'educació secundària obligatòria, el batxillerat, la formació professional i els ensenyaments d'idiomes, artístics i esportius.
Professor/a d'educació secundària obligatòria i batxillerat, formació professional i ensenyament d'idiomes.
Nota de tall 1a assignació PAU/CFGS: 13,528
Nom del títol: Graduat/ada en física per la Universitat Autònoma de Barcelona
Els dos objectius fonamentals són, d'una banda, que l'estudiantat adquireixi una base científica sòlida sobre els conceptes bàsics de la física, tant en el marc teòric com en l'instrumental, i, de l'altra, que tingui una formació interdisciplinària i transversal amb altres branques de la ciència i la tecnologia, d'acord amb les noves fronteres de la física, i tenint en compte l'evolució recent de les sortides professionals d'aquestes persones titulades.
El grau està estructurat de manera que permet seguir diferents itineraris de formació especialitzada, un de física fonamental i un altre de física aplicada, o fins i tot simultaniejar aquests estudis amb el grau en matemàtiques.
Nom del títol: Graduat/ada en matemàtiques per la Universitat Autònoma de Barcelona
Mencions: Estadística / Matemàtica fonamental / Economatemàtica / Enginyeria matemàtica
Nota de tall 1a assignació PAU/CFGS: 13,140
Nom del títol: Graduat/ada en Enginyeria Informàtica per la Universitat de Barcelona
Mencions: Gestió empresarial / Informàtica / Matemàtiques / Bioinformàtica
Oferir una formació tecnològica, científica i socioeconòmica en l'àmbit de la informàtica.
La titulació proporciona un estudi ampli sobre els ordinadors i els algoritmes com a processos computacionals, incloent-hi els principis, el disseny de programari i de maquinari, les aplicacions i l'impacte sobre la societat.
Està orientada a la formació bàsica de professionals que puguin dur a terme dos tipus específics de tasques en el món de la informàtica: d'una banda, dissenyar o implementar programari i, de l'altra, dissenyar o implementar solucions informàtiques innovadores en àrees de treball d'aparició recent.
Avui en dia, el context professional de les TIC està marcat per una gran demanda de professionals i, paral·lelament, es pot constatar un interès creixent per consolidar la identitat professional informàtica.
En un context d'un creixement elevat de la informatització, de la connectivitat de les empreses, de les administracions públiques i de les llars de tothom, la formació de professionals en aquest sector és un factor decisiu per al progrés tecnològic i econòmic, i la cohesió social dels nostres països.
Tanmateix, existeixen dades que indiquen que el futur pròxim seguirà marcat per un dèficit de professionals de TIC.
Nom del títol: Graduat/ada en matemàtiques per la Universitat de Barcelona
Mencions: Economia / Informàtica / Física / Matemàtiques / Estadística
Nota de tall 1a assignació PAU/CFGS: 7,124
Nom del títol: Graduat/ada en Gestió i Administració Pública per la Universitat de Barcelona
Les administracions públiques controlen i ordenen una part substancial de l'activitat privada, n'incentiven una altra i presten serveis de contingut econòmic, personal i social, o vinculat al territori, a la ciutadania.
En aquest estudi es proporcionen coneixements que permeten gestionar i dirigir organitzacions públiques o parapúbliques des d'una perspectiva professional, fomentant l'adquisició d'habilitats i coneixements per poder ocupar llocs de treball de gestió tècnica en l'àmbit de la gestió econòmica i financera, juridicoadministrativa i de gestió de les persones.
Nom del títol: Graduat/ada en Màrqueting i Investigació de Mercats per la Universitat Oberta de Catalunya
Mencions: Comunicacions de màrqueting / Màrqueting digital i comerç electrònic / Màrqueting global
Formar professionals sòlids i versàtils, capaços tant de desenvolupar una variada gamma de funcions de direcció i gestió de màrqueting en qualsevol institució pública o privada, com d'encarregar-se de funcions específiques d'investigació comercial o de mercats, o d'iniciar el seu propi negoci.
Nom del títol: Graduat/ada en turisme per la Universitat Oberta de Catalunya
Mencions: Gestió empresarial / Promoció i vendes / Turisme sostenible / Gestió i planificació de destinacions / Turisme i organitzacions virtuals
Preparar professionals amb una formació versàtil, capaços tant d'exercir una àmplia gamma de funcions de gestió en qualsevol institució pública o privada relacionada amb el sector turístic, com de posar en marxa el seu propi negoci.
Nom del títol: Graduat/ada en multimèdia per la Universitat Oberta de Catalunya
Formar professionals qualificats i connectats amb el món de les empreses i la indústria multimèdia; capaços/capaces de dirigir, realitzar i produir projectes que requereixin coneixements específics sobre disseny i desenvolupament de webs, usabilitat i disseny d'interfícies, grafisme digital 2D i 3D, animació, realitat virtual i vídeo a la xarxa.
Aquest grau permet treballar en sectors relacionats amb la creació, el desenvolupament i la publicació de continguts digitals en diversos formats i la seva publicació i distribució per mitjà dels diferents suports i plataformes de la xarxa.
Entre aquests sectors, se'n poden destacar els següents:
Nom del títol: Màster universitari en Cultures i Llengües de l'Antiguitat per la Universitat de Barcelona
Especialitats: Filologia clàssica / Bíblia i pròxim Orient antic
Formar investigadors i investigadores especialitzats en les cultures de dues zones geogràfiques del món antic: la Mediterrània i el Pròxim Orient, immerses durant segles en un procés fecund d'interrelació.
Amb l'objectiu de proporcionar a l'estudiantat aquesta formació, la titulació diferencia dues etapes:
Capacitar l'estudiantat per poder generar, amb totes les garanties de rigor, un coneixement de qualitat en el camp de les ciències de l'antiguitat.
El perfil que proporciona aquest estudi és realment molt útil actualment en el camp de les humanitats, perquè forma persones amb coneixements no solament de les cultures i de les llengües de la Mediterrània i del Pròxim Orient de l'antiguitat, sinó també de la seva continuïtat en èpoques posteriors.
En aquest sentit, aquesta titulació descriu i analitza científicament el passat lingüístic i cultural dels pobles d'aquesta regió.
D'aquesta manera ajuda a comprendre i, fins i tot, a afrontar les grans qüestions del present amb una sensibilitat i uns coneixements específics d'enorme utilitat.
Des d'aquesta perspectiva és fàcil comprendre l'actualitat i la vigència dels continguts d'aquest estudi ateses les convulses circumstàncies polítiques actuals de la Mediterrània oriental i el Pròxim Orient.
Finalment, atesos els canvis profunds que s'estan produint en el món actual, que s'encamina cap a una estructura cada vegada més globalitzada i intercomunicada, seran necessàries persones amb una formació adequada, com la que proporciona aquesta titulació, per ocupar posicions de mitjanceres en contextos interculturals.
Nom del títol: Màster universitari Erasmus Mundus en Arqueologia del Quaternari i Evolució Humana per la Universitat Rovira i Virgili, Universidade de Trás-Os-Montes e Alto Douro, University of the Philippines i Università Degli Studi di Ferrara
L'estudiantat haurà de cursar un terç del total de crèdits del màster (36 ECTS) en un segon centre dels que participen en l'estudi (Università degli studi di Ferrara, Itàlia; Universidade de Trás-os-Montes e Alto Douro, Portugal).
Comptaran com a crèdits de mobilitat tant les classes lectives presencials com el treball de recerca al laboratori i/o la realització del treball de fi de màster.
Proporcionar a l'estudiantat els coneixements en:
Formar especialistes en el treball arqueològic de camp que siguin capaços d'avaluar i d'elaborar informes tècnics d'una intervenció arqueològica, així com de gestionar el patrimoni arqueològic.
Nom del títol: Màster universitari en Matemàtica Avançada per la Universitat de Barcelona
Les matemàtiques han estat sempre una ciència bàsica, present en altres ciències i, en general, en la majoria de les branques del coneixement.
El seu desenvolupament està íntimament lligat al progrés del coneixement humà des de l'antiguitat.
Les matemàtiques són una ciència transversal que intervé de manera decisiva en l'avenç tecnològic.
En aquest context, aquest màster pretén proporcionar a l'estudiantat una formació especialitzada i en diferents àrees del coneixement de les matemàtiques i les seves aplicacions, com ara els mètodes de computació.
En els darrers anys han sorgit noves aplicacions vinculades a les matemàtiques en camps tan diversos com la genètica, la biotecnologia, la criptografia, les tecnologies de la informació, les finances, etc. En aquest sentit, avui en dia podem trobar matemàtics i matemàtiques en llocs de treball inimaginables fa uns anys.
D'altra banda, l'informe sobre sortides professionals dels estudis de matemàtiques realitzat per la Reial Societat Matemàtica Espanyola (RSME) amb dades de titulats i titulades en el curs 2007 mostra que més d'un 60% s'incorpora al mercat laboral en àmbits diferents al de la docència.
Àrees de treball com l'administració d'empreses, les finances i la banca, la informàtica i les telecomunicacions, el màrqueting i la comunicació, entre d'altres, demanden matemàtics per ocupar els seus llocs de treball.
Finalment, la formació necessària per ocupar aquests llocs de treball requereix cada vegada més coneixements i competències avançades en matemàtiques, que s'assoleixen amb els estudis del màster.
Facultat de Matemàtiques i Informàtica
Nom del títol: Màster universitari en Astrofísica, Física de Partícules i Cosmologia per la Universitat de Barcelona
Especialitats: Astrofísica i ciències de l'espai / Física de partícules i gravitació
Proporcionar a l'estudiantat una formació acadèmica avançada en els següents àmbits de l'astrofísica i les ciències de l'espai: la física atòmica, nuclear i de partícules; la gravitació i la cosmologia.
Empreses dels sectors aeroespacial, energètic, financer o de comunicacions, que requereixen especialistes en els àmbits espacial, de tractament i anàlisi de dades, de simulació de processos i de computació avançada.
Les disciplines que s'estudien en aquest màster viuen un moment de grans expectatives, amb importants experiments en marxa, com el del gran col·lisionador d'hadrons a l'Organització Europea per a la Investigació Nuclear (CERN) o el relacionat amb el telescopi espacial Hubble.
D'altra banda, aquestes disciplines desperten un gran interès en la població en general, ja que exploren les fronteres del nostre coneixement actual sobre el microcosmos i sobre el macrocosmos.
Nom del títol: Màster universitari en Enginyeria Ambiental per la Universitat de Barcelona
Formar professionals capaços de diagnosticar problemàtiques ambientals i d'adoptar les solucions més adients, així com de concebre i dissenyar les instal·lacions i els serveis necessaris, i de fer-los funcionar de manera òptima.
Proporcionar a l'estudiantat els coneixements per desenvolupar noves eines d'avaluació, minimització, gestió i tractament de tot tipus d'efluents i residus, que permetin evitar o pal·liar els efectes de qualsevol tipus d'acció humana sobre l'ambient i que s'adeqüin als nous reptes tecnològics que afronta la societat actual.
Sector privat: plantes de producció, plantes de tractament, laboratoris, enginyeries, etc.
Sector públic: administracions o altres organismes relacionats amb la gestió de residus, la gestió i el tractament d'aigües residuals, la contaminació atmosfèrica, la remediació de sòls contaminats, les energies renovables, etc.
Com a professional per compte propi podrà fer estudis, avaluacions, auditories, dictàmens i certificacions ambientals per a tots aquells sectors econòmics i socials que ho requereixin.
La societat actual és cada vegada més conscient de la degradació ambiental que provoca l'activitat humana i del risc greu que hi ha que la capacitat del planeta per regenerar recursos naturals sigui insuficient per atendre les necessitats de les generacions futures.
La necessitat de mitigar els impactes de la contaminació sobre el medi ambient requereix, doncs, accions per part d'un o una professional com l'enginyer/a ambiental, que garanteixi que la societat es desenvolupi combinant la competitivitat de les empreses amb una perspectiva sostenible i respectuosa amb el medi ambient, capaç d'analitzar i diagnosticar problemes ambientals i, el que és més important, capaç de trobar-hi la solució tecnològica més adient.
A Catalunya hi ha una presència molt important de gairebé tots els sectors de producció (industrial, agrari, ramader, pesquer, etc.) i, per tant, una gran potencialitat de generació de problemes ambientals, la solució dels quals requereix recerca i desenvolupament de noves metodologies d'avaluació, minimització, gestió i tractament.
Per aquesta raó, hi ha al nostre país demanda de professionals de l'àmbit de l'enginyeria ambiental, que és el que hi està més relacionat.
Cal remarcar que el sector del medi ambient té una importància creixent a Espanya, a Europa i al món.
Segons un estudi de l'aleshores Ministeri de Medi Ambient i Medi Rural i Marí, el 2009 a Espanya hi havia més de mig milió de llocs de treball relacionats amb el medi ambient, que representa un 2,64% del total de la població ocupada.
Segons aquest estudi, es preveu que en els propers anys els estats membres de la Unió Europea segueixin donant prioritat a la prestació de serveis ambientals, com ara les infraestructures de tractament de residus i aigües residuals, l'edificació ecosostenible i la disminució dels gasos d'efecte d'hivernacle.
Finalment, l'aprovació de lleis i directives en matèria ambiental generaran un fort augment de l'ocupació en activitats relacionades amb aquest sector.
Institucions participants: Institut de Seguretat Pública de Catalunya
Nom del títol: Màster universitari en Direcció Estratègica de Seguretat i Policia per la Universitat de Barcelona
Formar professionals per a la direcció i la gestió de les estructures i les organitzacions de la seguretat i la policia, així com dels seus recursos, mitjançant la identificació i l'anàlisi de les transformacions socials i jurídiques relacionades.
Proporcionar a l'estudiantat una formació avançada i multidisciplinària que li permeti adquirir un coneixement actualitzat i realista de serveis, tècniques i problemàtiques nacionals i internacionals en matèria de seguretat.
Nom del títol: Màster universitari en Biodiversitat per la Universitat de Barcelona
Especialitats: Biologia evolutiva / Conservació de la biodiversitat
L'estudi de la biodiversitat és una àrea emergent de la biologia que, en els darrers temps, ha transcendit cap al domini públic i polític.
Conèixer la diversitat dels éssers vius, el seu origen i evolució, i assegurar-ne la conservació té un interès no solament acadèmic, sinó que resulta imprescindible per garantir un desenvolupament sostenible de la nostra societat i una gestió correcta del territori i del medi natural.
En aquest context, aquest estudi pretén proporcionar una formació avançada, de caràcter multidisciplinari, orientada a la iniciació en la investigació dins de l'àmbit de la biodiversitat, la conservació i la gestió.
Aquesta titulació, a més, proposa dues especialitzacions:
Especialitat en conservació de la biodiversitat:
L'agricultura i la indústria farmacèutica, així com la gestió, la conservació i l'explotació de recursos naturals (parcs nacionals, parcs naturals, espais protegits, etc.).
La biodiversitat de la regió mediterrània requereix i requerirà persones expertes capaces de conèixer-la, protegir-la i conservar-la com a patrimoni de tot Europa.
Nom del títol: Màster universitari en Producció i Recerca Artística per la Universitat de Barcelona
Especialitats: Art i contextos intermedia / Art i tecnologia de la imatge
Catalunya s'ha caracteritzat, històricament, per ser un país on la cultura i l'art, juntament amb la indústria, han protagonitzat les seves etapes de desenvolupament.
Barcelona ha estat i continua sent un lloc que ha produït i acollit molts artistes.
El seu teixit social, les institucions i les entitats culturals ofereixen suport i multitud d'oportunitats als nous creadors i creadores.
D'altra banda, és una ciutat oberta que atreu persones de tot arreu que vénen a començar o a completar la seva formació, i a desenvolupar-se professionalment gràcies a la xarxa de museus i galeries, la vitalitat del mercat de l'art, la innovació en cultura, els ajuts a la producció artística jove, etc.
Així doncs, Catalunya i Barcelona es presenten avui com un territori i una ciutat on l'economia productiva i l'economia de serveis es completa amb la potenciació de l'economia basada en la innovació, la creativitat i el coneixement, que són també els eixos fonamentals de la producció cultural i artística contemporània.
Aquest context afavorirà la inserció de les persones titulades.
A més, cal remarcar que, en els últims quinze anys, en la zona d'influència del títol s'ha consolidat un intens teixit productiu, cultural i de recerca, vinculat a aquest estudi, que dedica una especial atenció a la difusió i l'anàlisi de les pràctiques multimèdia i intermèdia.
En aquest marc, aquest estudi es troba en disposició de formar artistes innovadors en els camps multimèdia i intermèdia, així com en les seves investigacions corresponents, i de respondre a la demanda dels creadors i creadores més avançats i més destacats de les noves generacions.